als_Latn dik_Latn sag_Latn
Njerëzit zakonisht flasin se kanë “grip” kur në të vërtetë ato janë duke përjetuar të ftohurën. E ftohura dhe gripi janë që të dyja të shkaktuara nga viruset, megjithatë gripi është një sëmundje serioze që rezulton në vdekje çdo vit. Të ftohurat e zakonshme shumë rrallë shkaktojnë dëme serioze.
Diferenca ndërmjet te ftohurës dhe gripit
Simptomat e gripit zakonisht fillojnë papritur dhe me ethe, dhe njerëzit shpesh nuk ndihen mirë dhe shkojnë të shtrihen menjëherë në krevat. Fillimi i një të ftohure të zakonshme zakonisht është e ngadaltë dhe simptomat zakonisht janë të lidhura me hundën dhe fytin. Simptomat e gripit, mund të përfshijnë acarim të fytit ose të mushkërive, një kollë të thatë, ethe, djersitje dhe dhimbje muskujsh dhe tenton që të prekë të gjithë trupin.
Simptomat e zakonshme të të ftohurës përfshijnë teshtitje, kollë, acarim të fytit dhe rrjedhje të hundëve. Nëse janë të pranishme ethet, zakonisht janë të buta. Të ftohurat më të zakonshme përmirësohen për 7 deri në 10 ditë, gjithashtu kolla mund të zgjasë 1 ose 2 javë më shumë sesa simptomat e tjera. Mukus-i jeshil ose i verdhë jo domosdoshmërisht nënkupton që e ftohura juaj është duke u përkeqësur ose që ju keni një infeksion bakterial dhe keni nevojë për antibiotikët.
Si është përhapur e ftohura e zakonshme?
Të ftohurat e zakonshme janë shkaktuar nga agjentë infektues të quajtur viruse. Viruset mund të përhapen nëpërmjet duarve të njerëzve dhe objekteve siç janë lodrat, dorezat e dyerve dhe shamitë, dhe nëpërmjet kollitjes dhe teshtitjes.
Si mund ta shmangni marrjen e gripit ose të ftohurën e zakonshme?
- Praktikoni masa parandaluese: lani duart me sapun, veçanërisht pasi keni mbuluar hundën kur keni teshtirë ose para se të hani ose kur përgatitni ushqimet;
- Largoni gishtat nga sytë, hunda dhe goja;
- Mbulojeni gojën kur teshtitni ose kolliteni;
- Hidhni letrat e hundës pasi i keni përdorur ato;
- Shmangni përdorimin e përbashkët të filxhanëve dhe gotave;
- Shmangni kontaktet e afërta me ato që vuajnë nga e ftohura.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn